ניר ברנע זכה במדליית כסף בתחרות הגדולה שנערכה בקיבוץ עין גדי. התחרות הייתה בקרב־רב לנוער שכללה שחייה של <?xml:namespace prefix = st1 ns = "urn:schemas-microsoft-com:office:smarttags" />50 מ' בכל ארבעת הסגנונות: חופשי, חזה, גב ופרפר, וכן משחה נוסף ב־100 מ' מעורב. באותה התחרות סיים יורי סמויליץ במקום הרביעי.
השחיין גל נבו, בוגר המרכז לטיפוח מחוננים, רשם באליפות המכללות בארה"ב את גדול הישגי שחייני ישראל בתחרות אישית כשזכה במדליית כסף.
האליפות השנתית המקיפה את טובי שחייני המכללות מכל רחבי ארצות הברית הינה האירוע המרכזי בשחייה בארה"ב. השנה נטלו באליפות זו מספר שיא של שחיינים ישראלים, 9 במספר, הלומדים במכללות השונות. גל נבו בוגר המרכז לטיפוח מחוננים היה השחיין המצטיין והיה לישראלי הראשון שזוכה במדליה אישית באליפות זו. נבו נטל חלק במשחה ל־400 מ', במשחה זה זכה נבו במדליית כסף תוך שהוא קובע את הזמן הרביעי בטיבו בעולם במשחה זה – 3:58.00 דקות.
הנהלת מכון וינגייט שיגרה לגל נבו מברק ברכה על הישג זה.
שתי נבחרות יוצאות השבוע לתחרות הרב־אומות של אירופה. נבחרת הקדטים של ישראל, עד גיל 16, שבשורותיה 3 שחייני המרכז לטיפוח מחוננים, יוצאת לאתונה ביוון. שלושת השחיינים הם: אלמוג אולשטיין, זאורקוול צור ומרטינה מרכס. כמו כן, נבחרת הנוער עד גיל 18 יוצאת ללימפול בקפריסין בשורותיה 5 שחיינים של המרכז לטיפוח מחוננים. יורי סמויליץ, דורון לוי, ניקול סמסוניוק, יעקב טומרקין ואליסה ציפין.